Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 85/12/6601	Banská Bystrica, 30.5.2012
EEČ : 2-45-119-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a prečin porušovania domovej slobody podľa § 194 odsek 1 Trestného zákona, spolupáchateľstvom podľa § 20 Trestného zákona 

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 942,00 € 
b.	Peňažná suma určená na všeobecne prospešné účely: 50,00 € 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ Slovenská Lupča pod spisovou značkou ORP-229/SL-BB-2012.
dňa 07.02.2012 v čase okolo 00.30 hod. pristúpili k zadnej bráne záhrady rodinného domu na ul. XXXXX, XXXXX, okr. Banská Bystrica, kde XXXXX páčením pomocou kovovej tyče otvoril visiaci zámok, potom prešli cez záhradu k ďalšej bráne, ktorú otvorili nakoľko nebol uzamknutá a takto sa dostali až k plechovému skladu pri hospodárskej budove, kde znova XXXXX pomocou pilky na železo prepílil visiaci zámok následne vošli do skladu, odkiaľ zobrali bubnovú kosačku zn. AGZAT, žltej farby nez. výr čísla v hodnote 500 €, s motorovou jednotkou zn. Šupa-honda GCV 160, červenej farby, nez. výr. čísla, v hodnote 616 €, ktorú odtlačili cez záhradu až k potoku, kde ju ukryli do krovia, následne sa vrátili a zo skladu zobrali motorovú jednotku s prevodovkou zn. AGZAT, žlto modrej farby, nez. výr. čísla v hodnote 800 € a dve lopaty v hodnote 6 €, uvedené veci naložili na tam nachádzajúci sa kovový fúrik s pneumatickým kolesom v hodnote 20 €, potom XXXXX kliešťami vystrihol v pletive dieru, cez ktorú uvedený fúrik odtlačili na to isté miesto, kde odcudzené veci ukryli znova do krovia, čím uvedeným konaním spôsobili pre XXXXX, nar. XXXXX, trvale bytom XXXXX, XXXXX, okr. Banská Bystrica škodu odcudzením vo výške 1.942 € a škodu poškodením vo výške 20 €. 
Odôvodnenie: 
Policajt  OO PZ Slovenská Ľupča, uznesením sp. zn. ORP-229/SL-BB-2012  dňa 11.02.2012 podľa ustanovenia § 199 ods. 1 Trestného poriadku začal trestné stíhanie a následne dňa 09.03.2012 postupom podľa § 206 ods. 1 Trestného poriadku vzniesol obvinenie XXXXX, nar. XXXXX, trvale bytom XXXXX, XXXXX a XXXXX, nar. XXXXX, trvale bytom XXXXX, XXXXX, pre prečin krádeže podľa § 212 ods. 2 písm. a) Tr. zák. spolupáchateľstvom podľa § 20 Tr. zák.,  na tom skutkovom základe, že dňa 07.02.2012 v čase okolo 00.30 hod. pristúpili k zadnej bráne záhrady rodinného domu na ul. XXXXX, XXXXX, okr. Banská Bystrica, kde XXXXX páčením pomocou kovovej tyče otvoril visiaci zámok, potom prešli cez záhradu k ďalšej bráne, ktorú otvorili nakoľko nebol uzamknutá a takto sa dostali až k plechovému skladu pri hospodárskej budove, kde znova XXXXX pomocou pilky na železo prepílil visiaci zámok následne vošli do skladu, odkiaľ zobrali bubnovú kosačku zn. AGZAT, žltej farby nez. výr čísla v hodnote 500 €, s motorovou jednotkou zn. Šupa-honda GCV 160, červenej farby, nez. výr. čísla, v hodnote 616 €, ktorú odtlačili cez záhradu až k potoku, kde ju ukryli do krovia, následne sa vrátili a zo skladu zobrali motorovú jednotku s prevodovkou zn. AGZAT, žlto modrej farby, nez. výr. čísla v hodnote 800 € a dve lopaty v hodnote 6 €, uvedené veci naložili na tam nachádzajúci sa kovový fúrik s pneumatickým kolesom v hodnote 20 €, potom XXXXX kliešťami vystrihol v pletive dieru, cez ktorú uvedený fúrik odtlačili na to isté miesto, kde odcudzené veci ukryli znova do krovia, čím uvedeným konaním spôsobili pre XXXXX, nar. XXXXX, trvale bytom XXXXX, XXXXX, okr. Banská Bystrica škodu odcudzením vo výške 1.942 € a škodu poškodením vo výške 20 €.

	Dňa 02.04.2012 boli obaja obvinený upozornený na zmenu právnej kvalifikácie s tým, že skutom sa bude v ďalšom konaní posudzovať ako prečin krádeže podľa § 212 ods. 2 písm. a) Tr. zák. spolupáchateľstvom podľa § 20 Tr. zák. a prečin porušovania domovej slobody podľa § 194 ods. 1 Tr. zák. spolupáchateľstvom podľa § 20 Tr. zák. 

	Preskúmaním spisového materiálu zisťujem, že sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu ustanovenú v § 220 ods. 1 Tr. poriadku. 

Obvinený  a poškodený uzatvorili dňa 23.05.2012 dohodu o zmieri, v rámci ktorej poškodený uviedol, že vo vzťahu k obvineným nežiada náhradu škody, nakoľko mu boli odcudzené veci vrátené v nepoškodenom stave dňa 18.02.2012. Obvinený XXXXX, ako aj obvinený XXXXX urobili vyhlásenie dňa 23.05.2012, že sa dopustili skutku, pre ktorý sú stíhaní, jeho spáchanie úprimne ľutujú, zložili sumu každý vo výške 50 € na všeobecne prospešné účely. Súčasne obaja obvinení ako aj poškodený vyhlásili, že zmier uzatvorili slobodne, vážne a s jeho schválením súhlasia. 

Zložená suma vo výške 50 € (u každého obvineného zvlášť) na účet Okresnej prokuratúry Banská Bystrica dňa 23.05.2012, z ktorej 50 % (25 + 25 €) je určených pre Občianske združenie Svetielko nádeje, Detská fakultná nemocnica, Nám. L. Svobodu č. 4,  Banská Bystrica, IČO: 37889346, DIČ: 202170320, číslo účtu: 2620756262/1100, vedený v Tatra banke, a.s., Banská Bystrica a 50 % (25 + 25 €) je určených na peňažnú  pomoc obetiam trestnej činnosti, je postačujúca. 

	Obvinený  XXXXX a obv. XXXXX doposiaľ neboli trestaní súdom a ani sa nedopustili priestupku.  

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinených a ich osobné a majetkové pomery som dospel k uzáveru, že takýto spôsob rozhodnutia je postačujúci. Preto bolo rozhodnuté tak, ako je uvedené vo výrokovej časti tohto rozhodnutia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Saksa
prokurátor